Discussió:Polps

message: Estic fent la traducció fonamentalment de la versió anglesa, de molt la més completa que he trobat. Em falta un bona part encara.
Tinc dubtes sobre l'entrada de l'article: POLP crec que és una variant menys extesa que POP. Al diccionari Moll l'entrada és "pop" i "polp" es una variant dialectal.
--Peer 23:52, 23 gen 2007 (CET)
replies: text: Però si t'hi fixes veuràs que pop vol dir altres coses, de manera que s'ha aprofitat la doble grafia per a evitar problemes. A pop hi ha la desambigüació i a polp l'animal. A més, diria que polp deu ser la forma més antiga, no? --
No sóc lingüista però hi veig peròs i contres. 
Les cites de Llull i el Curial són com a "polp" i sembla que és el terme que es fa servir en valencià, eivissenc, tortosí i als pir.or. (pirineus orientals?). 
D'altra banda el diccionaris consultats fan servir "pop" com a entrada principal, que és la variant oriental, occidental, mallorquina, menorquina, i de l'Alguer. 
Segueixo dividit. No veig clar quin és el criteri més encertat. A més com jo faig servir la paraula "pop" em sobte fer el redactat parlant de "polp". Però si aquest és el terme de l'entrada de l'article caldria fer-lo servir en tot l'article, no?
Retocaré l'article amb material que em falta introduir i aquesta qüestió la deixo pendent, de moment. 
Ja em diràs com ho veus.
--Peer 17:43, 24 gen 2007 (CET)

text: La meva resposta només feia referència al títol de l'article. Sobre el contingut, mentre al principi digui "polp o pop", ja pots dir-ne com vulguis, diria. --
D'acord.--Peer 09:04, 25 gen 2007 (CET)
Avui m'he trobat un especialista de llengua de la UAB i de passada li he comentat el tema. El que m'ha dit és que els diccionaris ja fan una selecció del terme prioritari. Li semblava que en aquest cas era "pop" i revisant els principals diccionaris (GREC, IEC, Cat-Val-Bal) en tots surt "pop" de manera principal i "polp" es redirigit a "pop". Aquest hauria de ser el criteri (el que diuen els principals diccionaris?)? Que diu sobre això la normativa de la viquipèdia?--Peer 21:39, 28 gen 2007 (CET)

text: No crec que la Viquipèida hagi de posar uns dialectes per sobre d'altres. Si la paraula és dita pels valencians, això vol dir que és dita per massa gent per considerar-la una paraula de segona i per tant no hi ha necessitat de moure-la. 80.30.233.47 (discussió) 07:31, 17 març 2008 (CET)
replies: text: :Força d'acord amb l'anònim. Si haguéssim de fer cas del terme usat majoritàriament per cada article això voldria dir fer servir sistemàticament els termes emprats a Barcelona i bandejar del títol dels articles els emprats al País Valencià i les Illes. Una bona manera de ser equitatius és deixar cada article amb el nom que li hagi donat el que el creï, sempre que no sigui incorrecte, ni imprecís o ambigu, ni molt local (molt local vol dir emprat en mitja comarca i no entès a la resta, per exemple). I pel que fa a la tria de termes preferencials, en alguns casos la tria del DIEC no és la mateixa de la de l'AVL.--Pere prlpz (discussió) 18:21, 17 març 2008 (CET)
replies: text: ::Jo estic d'acord en evitar la dominància d'un determinat àmbit. Però en aquest cas crec que és més adequat pop. Deixant el DIEC i la GEC (polp redirigeix a pop), el català-valencià-balear (el Moll) considera principal la grafia pop (polp redirigeix a pop). En el detall indica on s'anomena pop (or., occ., mall., men., alg.) i on polp (pir-or., Tortosa, val., eiv.).--Peer (discussió) 18:39, 17 març 2008 (CET)
replies: text: :::Però el motiu és que és que polp és pròpia d'un àmbit geogràfic més reduït que pop, no? Les formes valencianes són gairebé totes pròpies d'un àmbit més reduït que les del Principat, i agafar sistemàticament l'àmbit més extens porta a la dominància d'un determinat àmbit.--Pere prlpz (discussió) 18:56, 17 març 2008 (CET)
replies: text: ::::En Peer té raó, però el criteri que hem seguit és respectar la variant dialectal del primer editor, sempre que sigui normatiu. Aquest és un cas àmpliament usat, no és un localisme, i a més interfereix amb la desambiguació de pop. Davant l'alternativa de tenir "polp" o "pop (animal)", prefereixo la primera. El que s'ha de fer és explicar el que diu el DCVB. --V.Riullop (parlem-ne) 19:34, 17 març 2008 (CET)
replies: text: :::::Em sembla bé. Per mi, deixem-ho en polp, d'acord amb el "creador" de l'article.--Peer (discussió) 19:42, 17 març 2008 (CET)
Afegit com a referència: el Diccionari Normatiu Valencià, de l'AVL, que fa sis anys no estava en línia o no existia, fa servir "polp" com a entrada principal.--Pere prlpz (disc.) 16:57, 18 des 2014 (CET)

text: Per coherència, diria que cal moure la categoria a «Polps».—Leptictidium (digui) 11:34, 30 juny 2018 (CEST)
Quan hi ha dubte o polèmica sobre quin nom vulgar usar, s'hauria de fer servir el nom científic catalanitzat, en aquest cas l'article es titularia "Octopodes", i ningú se sentiria ofès ni menyspreat. Xvazquez (disc.) 00:48, 11 abr 2021 (CEST)

message: Posar pop o polp Oscar3Dr2 (disc.) 00:11, 29 set 2021 (CEST)
thread_title:  En el títol hauria de posar Pop o polp